POHJOIS-POHJANMAAN SUUNNISTUS RY

18.6.2021

 **ALUEMESTARUUSKILPAILUJEN OHJEET**

**Yleistä**

Aluemestaruuskilpailuissa noudatetaan SSL:n kilpailuohjeita siltä osin, kun alue ei ole päättänyt muuta.

Aluemestaruuskisat järjestetään niissä lajeissa ja matkoissa, joihin alueelta löytyy järjestävä seura. Pohjois-Pohjanmaan Suunnistus tekee ehdotelman AM-kisojen järjestämisvuoroista, jonka pohjalta alueen seurat voivat varautua kilpailujen järjestämiseen seuraavan viiden vuoden aikajänteellä.

Kilpailut voidaan järjestää myös yhteistyössä naapurialueiden kanssa. AM-kilpailut pyritään järjestämään omina kisoina, mutta voidaan yhdistää myös kansalliseen kilpailuun.

**Kilpailumuodot ja matkat**

Kilpailuja järjestetään suunnistuksessa ja hiihtosuunnistuksessa.

Suunnistuksessa matkat ovat sprintti, keskimatka, pitkä matka, viesti ja yö.

Hiihtosuunnistuksessa sprintti, keskimatka, pitkä matka ja pariviesti.

Suunnistuksessa voidaan myös järjestää parisuunnistus ja erikoispitkän matkan kilpailu sekä pyöräsuunnistuskilpailu, jos halukas järjestäjä löytyy.

Henkilökohtainen kilpailu voidaan järjestää myös yhteislähtökisana.

**Sarjat**

Suunnistus pitkä: H/D8RR, H/D10RR, H/D12TR, H/D12-H/D20, H/D21, H/D35-H/D85

Suunnistus keskimatka: H/D8RR, H/D10RR, H/D12TR, H/D12, H/D13 H/D14-H/D20, H/D21, H/D35-H/D85

Suunnistus sprintti: H/D10, H/D12, H/D14-H/D20, H/D21, H/D35-H/D85

Suunnistus viesti: H/D10RR, H/D40, H/D50, H/D21, H/D90, H/D120, H/D150, H/D180, H210

Hiihtosuunnistus sprintti, keski- ja pitkä matka: H/D10, H/D12-H/D20, H/D21, H/D35-H/D85

Hiihtosuunnistus pariviesti: H/D28, H/D32, H/D36, H/D21, H/D80, H/D100, H/D120, H/D140

Sekajoukkueet kansallisten ulkopuolella.

Kilpailussa voi olla myös B-, C- ja kuntosarjat, ja nuorimpien saattajasarjat (H/D8RRS).

**Kilpailukutsu**

Järjestävä seura huolehtii AM-kilpailukutsun julkaisemisesta hyvissä ajoin omalla kotisivullaan, johon ajantasainen linkki IRMAn kilpailusivulla.

Muut kilpailukutsun jakokanavat:

-PP-suunnistuksen kotisivut: akisaari77@gmail.com

-Alueen seurojen sähköpostilista: annukka.goman@gmail.com

-Oulurasti-sivusto

**Palkinnot**

Kaikissa AM-kilpailuissa jaetaan mitalit kolmelle parhaalle Pohjois-Pohjanmaan alueen seuraa edustavalle suunnistajalle. Huomioikaa, että jo kaikkein nuorimpienkin lasten sarjoilla on AM-status.

PSM-kisoissa mitalin saa myös alueella asuva suunnistaja, vaikka hän edustaisikin toisen alueen seuraa.

**Osanottomaksut**

Osanottomaksut ovat kansallisten alarajoilla.

**Osallistumisoikeus**

Osallistumisoikeus on kaikilla alueen suunnistusseuroihin kuuluvilla suunnistajilla. AM-kilpailuun voi osallistua myös ilman SSL:n kilpailulisenssiä.

Kukin suunnistaja vastaa omasta vakuutusturvastaan loukkaantumisten varalta.

**Ratamestari- ja valvojapätevyys**

Kilpailun ratamestari- ja valvojapätevyydeksi riittää 2. luokka.

 Pohjois-Pohjanmaan Suunnistus Ry